**Izveštaj analize ankete nastavnika i pedagoga**

**1.Šta su tehnike učenja i čemu služe**?

Na prvo pitanje svi nastavnici su se složili oko toga da su tehnike učenja- načini usvajanja gradiva, na najlakši I najbrži način, I da gradivo ostane koliko toliko trajno zapamćeno. Neki od odgovora su:

“tehnike učenja su načini koji dovode do kratkoročnog i dugoročnog pamćenja i koje dovode do trajnog formiranja tragova u mozgu, koji ostaju kao deo iskustva ličnosti. “

“-to su strategije ucenja koje nam sluze da savladamo gradivo na najlaksi nacin”; “nacini da procitamo i selektivno bude duze zapamceno sa razumevanjem”

**2. Da li svaku tehniku učenja mogu primeniti učenici starijih i mlađih razreda?**

Na ovo pitanje odgovori nastavnika su podeljeni, deo nastavnika misli da se ne može svaka tehnika primeniti na učenike mlađih i učenike starijih razreda, jer zavisi od uzrasta učenika, složenosti gradiva…

Druga polovina nastavnika ima drugačiji stav I mišljenja su da se svaka tehnika može primeniti kod učenika bez obzira na godine, samo se treba prilagoditi uzrastu I potrebama učenika,…

**3. Koju bi ste tehniku ucenja preporucili ucenicima da isprobaju tokom ucenja?**

Većina nastavnika smatra da bi učenici mogli da primene tehnike učenja kao što su :Mape uma, asocijacije, kvizovi, vizuelnu tehniku, asocijacije prilikom učenja ključnih reči,…

**4. Koliko je dečija igra značajna za učenjei psihofizički razvoj deteta?**

Svi nastavnici su se složili da je dečja igra veoma važna za učenje I razvoj deteta I fizički I mentalni. Smatraju da igra I pokreti su prvi oblik inteligencije deteta, da se kroz igru nesvesno usvajaju znanja, da su znanja trajna I prihvaćena na zanimljiv način, Prilikom igre deca uče bez presije, sa lakoćom I sa puno volje I motivacije.

**5. Da li nastavnik svojim stilom rada utiče na stil učenja učenika?**

Da, mnogo zavisi kakav je način rada nastavnika, kakve zahteve postavlja učenicima, da li je on sam motivisan za rad, ovo su većinom odgovori svih nastavnika. Što znači da rad nastavnika u velikoj meri utiče na motivaciju ,rad I učenje učenika.

**6. Na koji način nastavnik i pedagog mogu da pomognu učeniku u pronalaženju tehnike učenja koja mu najviše odgovara?**

Većina odgovora je bila da prvo razgovorom sa učenikom nastavnik proceni koji način učenja bi najviše odgovarao, ohrabrivanjem, podsticanjem na nove stilove učenja, zatim procenjivanjem od strane psihologa I pedagoga škole kao kompetentnih ličnosti, koja od tehnika učenja bi odgovarala pojedinim učenicima. Upoznavanje sa novim tehnikama, individualnim pristupom na časovima dodatnim nastave, razgovor I sa učenikom I sa roditeljem I usmeravanje na izdvajanje bitnog od nebitnog, naravno procena sposobnosti učenika I mogućnosti u savladavanja gradiva u određenoj meri,… Svi nastavnici su se složili da su podrška učenicima u učenju, u usvajanju novih tehnika, u objašnjavanju nejasnoća I prilagođavanju gradiva pojedincima…

**7. Da li decu treba motivisati,nagradjivati,kaznjavati?**

Kod ovog pitanja svi nastavnici su se složili da decu treba motivisati nematerijalnim ciljevima, ishodima koji će doći kao posledica njihovog angažovanja. Polovina nastavnika smatra da decu treba nagrađivati, nikako kažnjavati, dok druga polovina smatra da se I nagrade I kazne trebaju primenjivati shodno situaciji, u određenoj meri I zavisi od deteta.

**8. Postoje li saveti za efikasno ucenje I koji su?**

Od nastavnika je došlo puno saveta kako treba učiti I šta je najvažnije prilikom usvajanja znanja. Neki od odgovora su da se uči na času na primerima, sa razumevanjem, u grupi, uočavanjem uzročno- posledičnih veza, na praktičnom radu,…

Neki od odgovora su bili da se napravi plan rada I učenja, mesto, vreme, raspoloženje, da se isključe I uklone ometači učenja kao što su mobilni, tablet, računar, TV, …

Da se celina izdvoji na manje delove I tako nauči, ili podvlači u knjizi, izvlači na papiru I onda uči…

Potrebno je I kontinuirano učenje u toku cele godine, povezivanje sa gradivom koje je već poznato, korišćenje različitih tehnika I stilova učenja.

Iz ovoga možemo zaključiti da je poruka nastavnika učenicima da uče vise na časovima, komentarišu, učestvuju u diskusijama, da kod kuće sebi stvore radnu atmosferu – mesto, vreme, tehniku učenja I da se uči kontinuirano I često ponavlja gradivo.